जिप उपाध्यक्ष ने किया पुलिया का शिलान्यास
मेदिनीनगर | सदरप्रखंड के झाबर गांव में अनाबद्ध निधि से नहर पर पुलिया निर्माण की आधारशिला रखी गई। 10 लाख 17 हजार रु की लागत से बनने वाली इस पुलिया का शिलान्यास जिला परिषद उपाध्यक्ष संजय ने किया। मौके पर उन्होंने कहा कि पुलिया निर्माण हो जाने से गांव में आवागमन में परेशानी नहीं होगी। पूर्व में बरसात के दिनों में आने-जाने में कठिनाई होती थी। उन्होंने कहा कि सड़क और सिंचाई की सुविधा किसी भी क्षेत्र के विकास की पहली सीढ़ी होती है और वह यह सीढ़ी तैयार करने में लगे हुए हैं। उन्होंने पुलिया निर्माण में सही गुणवत्ता का ध्यान रखने की अपील आम ग्रामीणों से भी की। इस अवसर पर उपप्रमुख अमित कुमार सिंह, आनंद सिंह, देवेन्द्र सिंह, गुफ्तार मियां, वकील अंसारी, जलील मियां, सोहन उरांव, पप्पू तिवारी, यमुना उरांव, बालो उरांव, प्रभाष भुइयां समेत काफी संख्या में ग्रामीण मौजूद थे।
hin_Deva hin_Deva